plato-philosophy.leges 7.819
φοβοῦμαι μὲν καὶ ταῦτα ἃ σὺ νῦν λέγεις , μᾶλλον δʼ ἔτι δέδοικα τοὺς ἡμμένους μὲν αὐτῶν τούτων τῶν μαθημάτων , κακῶς δʼ ἡμμένους . οὐδαμοῦ γὰρ δεινὸν οὐδὲ σφοδρὸν ἀπειρία τῶν πάντων οὐδὲ μέγιστον κακόν , ἀλλʼ ἡ πολυπειρία καὶ πολυμαθία μετὰ κακῆς ἀγωγῆς γίγνεται πολὺ τούτων μείζων ζημία . ἀληθῆ λέγεις . τοσάδε τοίνυν ἑκάστων χρὴ φάναι μανθάνειν δεῖν τοὺς ἐλευθέρους , ὅσα καὶ πάμπολυς ἐν Αἰγύπτῳ παίδων ὄχλος ἅμα γράμμασι μανθάνει . πρῶτον μὲν γὰρ περὶ λογισμοὺς ἀτεχνῶς παισὶν ἐξηυρημένα μαθήματα μετὰ παιδιᾶς τε καὶ ἡδονῆς μανθάνειν , μήλων τέ τινων διανομαὶ καὶ στεφάνων πλείοσιν ἅμα καὶ ἐλάττοσιν ἁρμοττόντων ἀριθμῶν τῶν αὐτῶν , καὶ πυκτῶν καὶ παλαιστῶν ἐφεδρείας τε καὶ συλλήξεως ἐν μέρει καὶ ἐφεξῆς καὶ ὡς πεφύκασι γίγνεσθαι . καὶ δὴ καὶ παίζοντες , φιάλας ἅμα χρυσοῦ καὶ χαλκοῦ καὶ ἀργύρου καὶ τοιούτων τινῶν ἄλλων κεραννύντες , οἱ δὲ καὶ ὅλας πως διαδιδόντες , ὅπερ εἶπον , εἰς παιδιὰν ἐναρμόττοντες τὰς τῶν ἀναγκαίων ἀριθμῶν χρήσεις , ὠφελοῦσι τοὺς μανθάνοντας εἴς τε τὰς τῶν στρατοπέδων τάξεις καὶ ἀγωγὰς καὶ στρατείας καὶ εἰς οἰκονομίας αὖ , καὶ πάντως χρησιμωτέρους αὐτοὺς αὑτοῖς καὶ ἐγρηγορότας μᾶλλον τοὺς ἀνθρώπους ἀπεργάζονται · μετὰ δὲ ταῦτα ἐν ταῖς μετρήσεσιν , ὅσα ἔχει μήκη καὶ πλάτη καὶ βάθη , περὶ ἅπαντα ταῦτα ἐνοῦσάν τινα φύσει γελοίαν τε καὶ αἰσχρὰν ἄγνοιαν ἐν τοῖς ἀνθρώποις πᾶσιν , ταύτης ἀπαλλάττουσιν . ποίαν δὴ καὶ τίνα λέγεις ταύτην ; ὦ φίλε Κλεινία , παντάπασί γε μὴν καὶ αὐτὸς ἀκούσας ὀψέ ποτε τὸ περὶ ταῦτα ἡμῶν πάθος ἐθαύμασα , καὶ ἔδοξέ μοι τοῦτο οὐκ ἀνθρώπινον ἀλλὰ ὑηνῶν τινων εἶναι μᾶλλον θρεμμάτων , ᾐσχύνθην τε οὐχ ὑπὲρ ἐμαυτοῦ μόνον , ἀλλὰ καὶ ὑπὲρ ἁπάντων τῶν Ἑλλήνων . τοῦ πέρι ; λέγʼ ὅτι καὶ φῄς , ὦ ξένε . λέγω δή · μᾶλλον δὲ ἐρωτῶν σοι δείξω . καί μοι σμικρὸν ἀπόκριναι · γιγνώσκεις που μῆκος ; τί μήν ; τί δέ ; πλάτος ; πάντως . ἦ καὶ ταῦτα ὅτι δύʼ ἐστόν , καὶ τρίτον τούτων βάθος ; πῶς γὰρ οὔ ; ἆρʼ οὖν οὐ δοκεῖ σοι ταῦτα εἶναι πάντα μετρητὰ πρὸς ἄλληλα ; ναί .
Lemmas: φοβέω μέν καί οὗτος ὅς σύ νῦν λέγω , μάλα δέ ἔτι δείδω ὁ ἅπτω μέν αὐτός οὗτος ὁ μάθημα , κακός δέ ἅπτω . οὐδαμοῦ γάρ δεινός οὐδέ σφοδρός ἀπειρία ὁ πᾶς οὐδέ μέγας κακός , ἀλλά ὁ πολυπειρία καί πολυμαθία μετά κακός ἀγωγή γίγνομαι πολύς οὗτος μέγας ζημία . ἀληθής λέγω . τοσόσδε τοίνυν ἕκαστος χρή φημί μανθάνω δέω ὁ ἐλεύθερος , ὅσος καί πάμπολυς ἐν Αἴγυπτος παῖς ὄχλος ἅμα γράμμα μανθάνω . πρῶτος μέν γάρ περί λογισμός ἄτεχνος παῖς ἐξευρίσκω μάθημα μετά παιδιά τε καί ἡδονή μανθάνω , μῆλον τε τις διανομή καί στέφανος πολύς ἅμα καί ἐλαχύς ἁρμόζω ἀριθμός ὁ αὐτός , καί πύκτης καί παλαιστής ἐφεδρεία τε καί σύλληξις ἐν μέρος καί ἐφεξῆς καί ὡς φύω γίγνομαι . καί δή καί παίζω , φιάλη ἅμα χρυσός καί χαλκός καί ἄργυρος καί τοιοῦτος τις ἄλλος κεράννυμι , ὁ δέ καί ὅλος πως διαδίδωμι , ὅς λέγω , εἰς παιδιά ἐναρμόζω ὁ ὁ ἀναγκαῖος ἀριθμός χρῆσις , ὠφελέω ὁ μανθάνω εἰς τε ὁ ὁ στρατόπεδον τάξις καί ἀγωγή καί στρατεία καί εἰς οἰκονομία αὖ , καί πάντως χρήσιμος αὐτός ἑαυτοῦ καί ἐγείρω μάλα ὁ ἄνθρωπος ἀπεργάζομαι · μετά δέ οὗτος ἐν ὁ μέτρησις , ὅσος ἔχω μῆκος καί πλάτος καί βάθος , περί ἅπας οὗτος ἔνειμι τις φύσις γέλοιος τε καί αἰσχρός ἄγνοια ἐν ὁ ἄνθρωπος πᾶς , οὗτος ἀπαλλάσσω . ποῖος δή καί τίς λέγω οὗτος ; ὦ φίλος Κλεινίας , παντάπασι γε μήν καί αὐτός ἀκούω ὀψέ ποτέ ὁ περί οὗτος ἐγώ πάθος θαυμάζω , καί δοκέω ἐγώ οὗτος οὐ ἀνθρώπινος ἀλλά ὑηνός τις εἰμί μάλα θρέμμα , αἰσχύνω τε οὐ ὑπέρ ἐμαυτοῦ μόνος , ἀλλά καί ὑπέρ ἅπας ὁ Ἕλλην . τίς περί ; λέγω ὅτι καί φημί , ὦ ξένος . λέγω δή · μάλα δέ ἐρωτάω σύ δείκνυμι . καί ἐγώ μικρός ἀποκρίνω · γιγνώσκω που μῆκος ; τίς μήν ; τίς δέ ; πλάτος ; πάντως . ἦ καί οὗτος ὅτι δύο εἰμί , καί τρίτος οὗτος βάθος ; πῶς γάρ οὐ ; ἆρα οὖν οὐ δοκέω σύ οὗτος εἰμί πᾶς μετρητός πρός ἀλλήλων ; ναί .